Publication: Magyar Közlöny
Issue: MK-2003-144 (Year: 2003, Number: 144)
Era: 1990-2004
Section: 6/1990. (IV. 12.) KöHÉM rendelet 5. számú mellékletének II. pontja szerint
Paragraph Index: 94

2. § A Megállapodás magyar nyelvû szövege a következõ: „Megállapodás a megfelelõség-értékelésrõl és az ipari termékek elfogadásáról, amely létrejött egyrészrõl a Magyar Köztársaság Kormánya, másrészrõl az Izlandi Köztársaság, a Liechtensteini Nagyhercegség és a Norvég Királyság között Egyrészrõl a Magyar Köztársaság Kormánya (a továbbiakban: Magyarország), valamint másrészrõl az Izlandi Köztársaság, a Liechtensteini Nagyhercegség és a Norvég Királyság, [a továbbiakban: — ha azokra együttesen történik utalás — mint EGT EFTA (Európai Gazdasági Térség — Európai Szabadkereskedelmi Társulás) államok], (a továbbiakban együttesen: Felek), tekintettel a Magyarország és az EGT EFTA államok, különösen pedig az EFTA államok és a Magyar Köztársaság által 1993. március 29-én aláírt szabadkereskedelmi egyezményen keresztül fennálló, szoros kapcsolatokra, tekintettel az Európai Közösség és az EGT EFTA államok között az 1992. május 2-án aláírt, az Európai Gazdasági Térségre vonatkozó Megállapodás (a továbbiakban: EGT Megállapodás) révén létrejött, szoros kapcsolatra, amelyen keresztül az EGT EFTA államok a belsõ piacba integrálódnak, ezáltal pedig, az Európai Közösség jogát elfogadják és alkalmazzák, tekintettel arra, hogy Magyarország az Európai Uniós tagságért folyamodott, és a szóban forgó tagság az Európai Közösség vívmányainak hatékony alkalmazását vonja maga után, mivel ezen, a megfelelõség-értékelésérõl és ipari termékek elfogadásáról szóló, Magyarország és az EGT EFTA államok között létrejött Megállapodás, a továbbiakban „Megállapodás” egyenértékûnek tekinthetõ a társulás létesítésérõl szóló Európai Megállapodáshoz csatolt Jegyzõkönyvvel, amely létrejött egyrészrõl a Magyar Köztársaság, másrészt az Európai Közösségek és azok tagállamai között a megfelelõség-értékelésérõl és az ipari termékek elfogadásáról, (a továbbiakban: PECA), tekintettel arra, hogy e Megállapodásban meghatározott ágazatokban a magyar nemzeti jogi szabályozás lényegében véve átveszi az Európai Közösség jogát, amely szintén beépül EGT Megállapodásba, tekintettel a Feleknek az áruk szabad mozgásának elvei és a termékminõség fejlesztése iránti közös elkötelezettségére annak érdekében, hogy állampolgáraik egészségét és biztonságát, valamint a környezet védelmét biztosítsák, kívánatosnak tartva e Megállapodás megkötését, amely egyfelõl rendelkezik az ipari termékek kölcsönös elfogadására vonatkozó elv alkalmazásáról abban az esetben, ha az érintett ipari termékek megfelelnek azoknak a követelményeknek, amelyek alapján az adott Fél területén jogszerûen forgalomba hozhatók; másfelõl pedig célul tûzi ki az ipari termékekre vonatkozóan végzett megfelelõség-értékelés eredményeinek kölcsönös elfogadását, ha az érintett ipari termékek az EGT jogszabályok vagy a magyar nemzeti jogi szabályozás hatálya alá esnek, szem elõtt tartva, hogy az EGT EFTA államok között a megfelelõség-értékelés tekintetében kialakult kapcsolatokat az EEA Egyezmény szabályozza, szem elõtt tartva helyzetüket, mint a Kereskedelmi Világszervezetet létrehozó Megállapodás Szerzõdõ Felei és tudatában különösen a Kereskedelmi Világszervezetet a Kereskedelem Technikai Akadályairól szóló Megállapodása értelmében vállalt kötelezettségeiknek, a következõképpen állapodtak meg:

Source: https://magyarkozlony.hu/hivatalos-lapok/5cc956d5e57a5750d453df81711bd76da1210b31/dokumentumok/afafe7b1e05b9d5b984b1ba2e25d77e8611ad750/letoltes